b'\n_START_ARTICLE_\nLibrusec\n_START_SECTION_\nPagrindin\xc4\x97 informacija\n_START_PARAGRAPH_\nPavadinimas Librusec kilo i\xc5\xa1 domeno pavadinimo lib.rus.ec, kuris sudarytas prie I. Larino Ekvadoro rusakalbi\xc5\xb3 svetain\xc4\x97s adreso rus.ec prid\xc4\x97jus pried\xc4\x97l\xc4\xaf lib.. Larinas nurodo, kad pavadinim\xc4\x85 Librusec reikia kir\xc4\x8diuoti antrame skiemenyje._NEWLINE_Knygos svetain\xc4\x97je saugomos \xc4\xafvairiais formatais (PDF, DjVu, HTML, .txt ir kt.), bet pagrindiniu laikomas formatas FictionBook (FB2). Galima on-line b\xc5\xabdu skaityti formatus .txt, .rtf, .doc._NEWLINE_Svetain\xc4\x97 valdoma viki principu. Bet kuris registruotas vartotojas, pra\xc4\x97jus 2 dienoms nuo registracijos, gali prid\xc4\x97ti knyg\xc5\xb3, redaguoti informacij\xc4\x85 apie knygas ir pan. Dalis svetain\xc4\x97s vartotoj\xc5\xb3 yra privilegijuoti, tai vadinamieji bibliotekininkai (rus. \xd0\xb1\xd0\xb8\xd0\xb1\xd0\xbb\xd0\xb8\xd0\xbe\xd1\x82\xd0\xb5\xd0\xba\xd0\xb0\xd1\x80\xd0\xb8), kurie kovoja su \xc5\xa1iuk\xc5\xa1l\xc4\x97mis ir vandalizmu.'